ویآنا

+ویآنا 300px 300px 1,681,469 لوک آسٹریا  دیس 414.90 مربع کلومیٹر  رقبہ

ویانا آسٹریا دا راجگھر تے ملک دیاں 9 ریاستاں چوں اک اے ۔ ایہہ ملک دا سب توں وڈا شہر اے جس دی آبادی 16 لکھ اے ۔ اس توں علاوہ ایہہ آسٹریا دا ثقافتی ، اقتصادی تے سیاسی مرکز وی اے ۔ ویانا وسطی یورپ دے جنوب مشرقی حصے چ دریاۓ ڈینیوب دے کنارے واقع اے تے چیک جمہوریہ ، [[سلواکیہ] تے ھنگری دے نیڑے اے ۔ 2001ء چ شہر دے مرکز نوں عالمی ثقافتی ورثہ قرار دے دتا گئیا ۔

 تریخ 
شہر دیاں بنیاداں 500 قبل مسیح چ پئیاں ۔ 15 قبل مسیح چ شہر رومی سلطنت دا حصہ بنیا تے ایہہ شمال دے جرمن قبیلیاں دی جارحیت دے خلاف اہم سرحدی شہر سی ۔

قرون وسطی چ ویانا بیبن برگ تے ہیس برگ خانداناں دا راجگھر رہیا ۔ 16ویں تے 17 ویں صدی عیسوی چ سلطنت عثمانیہ دے ترکاں دیاں یورپ چ فتوحات دا سلسلہ جاری سی پر اوہ ویانا توں اگے نا ودھ سکے تے 1529ء تے 1683ء چ دو عظیم محاصرے ناکام ہوگئے ۔ جس طرح ٹورز دی لڑائی یعنی بلاط الشہداء چ شکست نے مغربی یورپ چ اسلام دی پیش قدمی روک دتی ایسے طرح ویانا دے محاصریاں چ ناکامی نال وسطی یورپ چ اسلام مذید نا پھیل سکیا ۔ یورپ دی عیسائی تریخ چ محاصرہ ویانا دی فتوحات انتہائی اہمیت دی حامل نیں ۔ 

ویانا 1805ء چ آسٹرین سلطنت دا راجگھر بنیا تے بعد چ آسٹرو ہنگرین سلطنت دا دارالحکومت قرار پائیا تے یورپی تے عالمی تریخ چ اہم ترین کردار ادا کیتا ۔ 1918ء چ جنگ عظیم اول دی بعد ویانا جمہوریہ آسٹریا دا صدرمقام بنیا ۔ 1938ء توں دوجی جنگ عظیم دے خاتمے تک ویانا دی بجائے برلن دارالحکومت رہیا ، کیونجے اس ویلے آسٹریا نازی جرمنی چ شامل سی ۔ 1945ء اتحادیاں فوجاں نے ویانا نوں 4 حصیاں چ تقسیم کردتا۔

Category:آسٹریا دے صوبے
گٹھ:آسٹریا دے شہر
گٹھ:یورپی شہر
گٹھ:یورپ دے شہر
گٹھ:شہر
گٹھ:یورپ دے شہراں دی لسٹ
گٹھ:یورپ دے شہر تے قصبے
گٹھ:یورپ دے آباد تھاں